تأسى بنبيك احمد. افضل من زكى الولدان من كانوا نسبا في الدين وكذلك. نسب الابدان صلى الله عليه وسلم خير نبي حقا كان صلى الله عليه وسلم خير نبي ان الحمد لله تعالى نحمده ونستعين به ونستغفره ونعوذ بالله تعالى من شرور انفسنا ومن سيئات اعمالنا انه من يهده الله
تعالى فلا مضل له ومن يضلل فلا هادي له. اشهد ان لا اله الا الله وحده لا شريك له واشهد ان محمدا عبده ورسوله ثم اما بعد نسأل الله الذي جمعنا على طاعته ان يجمعنا في الاخرة في جنته. انه ولي ذلك والقادر عليه
طيب بناء الابناء على ضوء منهاج الانبياء او في ضوء منهاج الانبياء اه ده عنوان ان شاء الله هذه الدورة التي سنشرع فيها اليوم باذن الله فنسأل الله عز وجل ان ينفعنا
بما سنقول ونسمع انه لي ذلك والقادر عليه ربنا اتنا من لدنك رحمة وهيئ لنا من امرنا رشدا اللهم حبب الينا الايمان وزينه في قلوبنا وكره الينا الكفر والفسوق والعصيان واجعلنا من الراشدين. ربنا هب لنا من ازواجنا وذرياتنا قرة اعين
واجعلنا للمتقين اماما طيب بما ان الدورة آآ يعني جزء من عنوانها آآ منهاج الانبياء يعني انا دائما آآ اه لا امل من ان انا اه قبل الشروع في اي محاضرة وخصوصا اه اذا كانت بتمس الواقع بتاعنا ان انا اه اؤكد على عبارات كان الانبياء
يخاطبوا بها اقوامهم آآ زي يعني عبارة اني اخاف عليكم فاتمنى يعني على طول الخط ان شاء الله وانتم بتسمعوني في الدورة دي تكونوا مستحضرين هذه الجملة اني اخاف يعني انا في الحقيقة آآ يعني ما يحملني على هذا الكلام والكلام في هذا الموضوع واختيار الموضوع اصلا الا
الخوف على المسلمين وزي ما قلنا ان احنا بيننا من انساب الايمان ما هو اوثق من انساب الابدان. يعني الاسلام جعل بيننا اصرة هي صلة الدين اقوى من كل اواصر الطين
طيب النقطة التانية قانون بيقولوا لاقوامهم اه اني اراكم بخير اني اراكم بخير اه ودي برضه يعني واحد من الحاجات اللي اتمنى حضراتكم تستحضروها على طول الخط. ان اه احنا دلوقتي
آآ يعني سواء انا عندي ابناء من من النسا بيخصوني او ما عنديش ابناء من النسب يخصوني عندي مسلا آآ اولاد اخويا عندي اولاد اختي يعني سواء كان عندي او ما عنديش المهم الابناء حاضرين في مجتمعنا. فالولاد او الاطفال حاضرين في مجتمعنا ودول
اما من الله خير والخير ده احنا لابد لابد ان احنا نقيم فيه امر الله. نقيم فيه امر الله فيخشى ان هذا الخير لو الانسان لم يحسن التعامل معه يكون بلاء وشر
يعني الخير اللي المفروض يأتي منه ما يسر يكون بلاء وشر ياتي من قبله ما يضر. فلذلك يعني آآ انا بذكر نفسي واذكركم اننا في خير وان الحمد لله رب العالمين آآ كثير من السامعين والسامعات هيكون الحمد لله رب العالمين هو
اه يعني عنده رؤى طيبة ونواياه الصالحة ويريد خيرا كثيرا. السيال هو التحدي والفكرة كلها. هل اللي احنا عليه ده هو الصواب ولا الخطأ هو دي النقطة يعني. او هل احنا مثلا دلوقتي على الطريق الافضل والاكمل ولا في حاجات ناقصة احنا محتاجين نكملها
ولذلك ننتقل للعبارة الثالثة ان اريد الا الاصلاح ما استطعت يعني برضو لازم الناس تبقى فاهمة الكلام ده يعني تحسن الظن بالكلام اللي هتسمعه. لان انا يعني دائما دائما نقول نحن نريد
ان نرمم نريد ان نتمم نريد ان نداعى نريد ان نداوم نريد ان نقوم لا نريد ان نهدم. يعني احنا آآ ولذلك ان انتم هتسمعوا كلام ممكن يتفهم بشكل مش صحيح. ان انت يعني وكأنك بتقول لنا طب ما نعملش كذا. لا ما انا مش ابتداء احنا
انا اتفق ان انا مش هقول كلامي انا يعني هقول ان احنا اتفقنا ان هو يكون على منهاج الانبياء. يعني احنا اتفقنا في ده عنوان الدورة ان احنا الكلام ده يكون
منطلق من الوحي وبناء عليه آآ ممكن كلام يظن منه يعني طب انا اعمل ايه؟ يعني انا مسلا الولد آآ ان انا آآ اهمل دنياه بقى اضيع ما يبقاش مش عارف يهمل دراسته؟ لا مش ده ما اقصدوش خالص. بالعكس
يعني احنا نتمنى دائما المسلم المتميز في محراب النسك والصلاة والمسلم المتميز في محراب الحياة. معلش عذرا هو اللي بيكلمك نفسه هو يعني حضر الدكتوراه في الطب البشري يعني يعني مش ايه يعني كلام يفهم في سياقه او في اطاره. ان احنا نريد الايه؟ الاصلاح نريد
نريد الامور تكون فيما هو افضل واكمل واعلى. تمام؟ طيب النقطة الرابعة ودي ودي مهمة آآ لا اسألكم عليه اجرا. الحمد لله انا ما اتقاضى على شأن فلسا ولن اتقاضى. آآ واحنا بنفعل
يعني احتسابا لوجه الله سبحانه وبحمده. وآآ وخدمة لهذا الدين العظيم. وخدمة للمسلمين وخدمة للبلاد المسلمة يعني احنا بلادنا المسلمة اولى ان احنا نخدمها ونقوم على على شؤونها ونصلح فيها ما استطعنا يعني
اه طيب اه يعني بس بذكركم بالكلام ده اكيد كتير من الناس اللي سمعوني يعني سمعوه قبل كده كتير بس بذكركم به عشان خاطر واحنا في وسط الكلام اه لو حاجة مسلا طرأت في الذهن تستدعي الكلام ده. ماشي؟ يعني مسلا لو فيه حاجة ما عجبتش حضرتك قوي تقولي لا بس هو الدكتور قال اني اخاف عليك
لو في حاجة لقيتي نفسك دماغك هتفهمها بشكل مش صحيح تقولي لأ ده هو قال ان اريد الاصلاح ما استطعت اه لو في حاجة مش عارف ايه تقول لا ده هو قال اني اراكم بخير. لو في حاجة ممكن هتفهميها غلط تقولي لا ده هو قال لا اسألكم عليه اجرا. خلاص؟ يعني الكلام ده مهم ان انتم
في وسط الكلام اللي هنتكلم فيه ان شاء الله طيب احنا يعني باختصار انا احاول ان في المحاضرة دي يعني طبعا واحنا المفترض احنا بدأنا متأخرين ساعة لان طبعا اول يوم بيبقى فيه دايما الناس
بتيجي وبتروح واللي بيبقى لسه ما استقرناش قوي. ان شاء الله بعد كده او غدا ان شاء الله يبقى موعدنا من التاسعة تماما يعني. حسب الجدول المعلن او اللي المهم شاهد انا هحاول في المحاضرة دي اعمل خريطة عامة كده خلاص
يعني نعمل خريطة عامة آآ يعني فيها المحاور الى حد كبير اللي احنا عايزين نتناولها او الرؤية اللي احنا عايزين ننطلق منها. ماشي؟ يعني احنا بنقول دلوقتي بناء الابناء على ضوء منهاج الانبياء
فاحنا الاول عايزين نعرف ليه الابناء؟ يعني مش مش بناء الاخوات ليه؟ يعني مش بناء الاب الاباء والامهات ليه؟ اشمعنى يعني الابناء يعني؟ ليه النقطة التانية عايزين نعرف ليه بناء
يعني حتى ليه احنا اصلا استعملنا كلمة بناء في حد زاته؟ يعني ليه ما استعملناش كلمة تانية مسلا النقطة التالتة اللي احنا هنبقى محتاجين نعرفها ليه على منهاج الانبياء؟ خلاص؟ دول تلاتة كده سهلين في العنوان اهو. ماشي؟ بعد كده انا مش
مش احب آآ يعني اطول في التنظير فهندخل على طول على اركان عملية البناء. اركان بناء الابناء. ماشي؟ اركان بناء الابناء ان شاء الله آآ المفترض ان احنا نتكلم عنها عن تلات اركان الرئيسية. يعني لو قلنا النهاردة احنا عايزين نبني حاجة
ففيه بياني وفيه مبني وفيه بناء. عملية بنائية ببساطة شديدة جدا يعني. خلاص؟ فاحنا هنتكلم عن اركان اركان بناء الابناء آآ فهيبقى في عندنا باني مين اللي هيبني؟ وآآ في مبني مين اللي هيتم بناؤه؟ والمفروض ان في عملية بنائية هتم
هناخد بقى الخيط من العملية البنائية دي ونروح بقى شوية نعمل خطة اجمالية كده للبناء وعايزين نشوف البناء كده اجمالا البناء ده عبارة عن ايه؟ اه كالعادة اي خطة اجمالية فيها الاربع كلمات اللي احنا متعودين عليهم. اللي هو هنشوف
انشود احنا المفروض يعني نبني ايه؟ نبني شكل ازاي؟ وآآ والمنشود ده بقى احنا المفروض هنؤصله ونحلله ونعلله وننزله نفعله نمثله يبقى دول حاضرين كده. خلاص انا المنشور ده تم تحديده المفروض بقى اجي رايح على على الموجود اللي هو احنا موجود عندنا النهاردة
نقوم بايه؟ بتحليله. نقوم بتحليله الموجودة عندنا النهاردة. وبعدين بقى نيجي محددين المفقود اللي هو ما بين الواقع اللي انا عليه والموقع الذي ينبغي ان اصير اليه واقعك حضرتك وواقعي انا في في بناء ابنائنا
والمفروض الموقع الذي ينبغي ان نصير اليه. نشوف بقى المسافة دي هي فين ايه اللي ناقصنا بالضبط؟ لا المفقود. وبعدين نقوم بقى محددين الجهود اللي يعني ان شاء الله هنقوم بها عشان خاطر ان يبقى احنا خلاص حددنا اللي احنا عايزينه. ونحدد الجهود بتاعتنا وننطلق في عملية البناء. الجهود
بصورة اساسية في الموضوع اللي بنتكلم فيه هتحتاج لترشيد ماشي؟ والترشيد ده يبقى بصورتين ترشيد مش معناه كلمة الترشيد اللي موجودة مسلا في الواقع الاقتصادي اللي هو نرشد النفقات يعني نقللها. لأ هو اصل
قيمة ترشيد اللي هو ايه؟ ايصالها الى الرشد يعني تقريبها من الرشد اصلا. ماشي؟ يعني مش فكرة الترشيد لما حتى يقولوا ان احنا عايزين نرشد النفقات. يعني ايه نرشد النفقات؟ احنا نتصور
يعني يعني نقلل لأ احنا نرشد يعني ايه يعني الامور دي تكون اقرب الى الايه الى الرشد. فما ننفقش حاجة في حاجة ما تستحقش الانفاق ولا ننفق مبلغ كبير في حاجة محتاجة مبلغ اقل ولا ننفق مبلغ اقل في حاجة محتاجة مبلغ اكبر نرشدها يعني. فاحنا الجهود بتاعتنا محتاجة لترشيد
هذا الترشيد بقى هيبقى عندنا صورتين. لان احنا عندنا نوعين من الابناء. فيه ابناء كبروا خلاص وتخطوا مراحل البناء الاساسية اللي عندها مسلا ولد عنده سبعتاشر سنة ولا تمنتاشر سنة ولا عندها مسلا بنت عندها عشرين سنة ولا اتنين وعشرين سنة. في الغالب بيكون مر منهم
مرحلة مهمة جدا في البناء. فدول هيبقى همنا التسديد والتجويد. ان احنا نسدد الدنيا شوية ونجود الدنيا شوية على قد ما نقدر انما بقى اللي لسه فيه فرصة معاهم اللي هم الصغيرين او اللي احنا مش مش لازم الصغيرين ولادنا. يعني ممكن ابن بنت حضرتك
بحفيدك ممكن حفيد حضرتك ممكن يكون ابن اخويا ممكن يكون آآ ولد من اولاد المسلمين انا باعلمه حاجة او آآ يعني آآ المهم ده بقى هنبقى عندنا الخط بتاع البناء والتجديد معه. تمام
وبعد كده هنشوف لما نيجي نشرع في بناء انا النهاردة اخترت ان انا هبني الولد اللي اسمه محمد هيا ابني البنت اللي اسمها فاطمة انا محتاج ايه بقى عشان ابنيه هبنيه ازاي هنقول ان في شوية حاجات نبدأ نسدد نيتنا ندرك الاهمية
الدافعية بحيس يبقى الايه عندي رؤية حاضرة كده لما اجي اشتغل. وبعدين في الاخير بقى هنبدأ احنا نعمل ايه؟ المفروض ان احنا عندنا عشان نبني عندنا نسختين نسخة مستورة ومنزورة يعني ايه مستورة ومنزورة
يعني وصايا جات في القرآن والسنة. حاجات ربنا وصى بها. زي مثلا قوا انفسكم واهليكم نارا وقودها الناس بوصية مستورة ولا منزورة؟ مستورة. سترها الله في كتابه. تمام؟ طيب انا بقى عايز اعمل دي. يعني انا عايز اقي نفسي واقي
اهلي واولادي آآ نارا وقودها الناس والحجارة. فممكن لو عملت زي ابراهيم مع ابناؤه ابقى كده ممكن لو عملت زي مثلا سيدنا زكريا مع يحيى اكون كده ولذلك احنا الدورة دي هتبقى النسخة المنظورة مش المستورة
يعني ده المختلف يعني في الغالب اللي انت اللي موجود مسلا في الكتب اللي ممكن نلاقيها في تربية الابناء ومش عارف ايه والكلام من ده نصايح نصايح نصايح نصايح لأ احنا مش عايزين الصورة دي احنا عايزين صورة ان احنا هنجيب نماذج بشرية
هنجيب اباء وابناء ونشوف بقى النماذج دي ليه ربنا اصلا اوردها؟ ما هو مش ما هو يا جماعة مش ممكن ربنا يكون مسلا اورد لنا ان فيه اب اسمه ابراهيم وابن وابن
اسمه اسماعيل. وفيه اب اسمه يعقوب وابنه اسمه يوسف. خلاص؟ ان الكلام ده من فراغه ما هو خلاص دي نماذج انسانية ماثلة لمن اراد ان ينسج على منوالها واكيد معالم بناء الابناء حاضرة في النماذج دي
ولذلك دي فكرة الدورة الرئيسية ان بقى احنا هنشوف هناخد النماذج الانسانية دي ونطلع منها معالم بناء الابناء والمعلم ده يفضل حاضر بقى في راسي. وانا يعني خلاص اهو انا بدأت اخد المعالم دي نفسها. خدتها من سيدنا ابراهيم خدتها كاب خدتها من سيدنا يعقوب
كاب خلاص خدتها من سيدنا زكريا كاب ماشي؟ خدنا المعالم البنائية دي واحنا بقى المفروض ان احنا في شوية المعلومات اللي احنا خدناها في الاول دول انا بقيت عارف انا ببني ازاي
واضح كده الكلام ده ده ده الخلاصة ان شاء الله او المفروض ان دي خطة الدورة. في الحقيقة يعني آآ احنا دايما عندنا التحسين مقدم التكفير وبناء عليه احنا مش فكرة ان احنا موضوعات وعايزين نطويها وخلاص وعايزين نخلصها واقول لك كلمة هنا وكلمة هنا لأ الحاجة تاخد حقها وبناء عليه ان شاء الله
آآ قد يكون للدورة دي جزء تاني وتالت ورابع وخامس حسبما يسر الله. بس حتى لو الواحد وافته المنية يبقى حسبه انه ايه؟ وضع الاقدام على الطريق. خلاص؟ طيب اه ده كان كده موجز الانباء اليكم الانباء بالتفصيل. خلاص؟ طيب نبدأ اه الاول بنقطة
اه لماذا الابناء طيب انا هتكلم طبعا لماذا الابناء؟ آآ في حاجات طبعا انا هبقى محتاج اطويها لانها يعني انا دايما بقول في المشروع احنا بنحب اشتغل في المتروك بالتاء مش المطروق بالتاء. يعني اي حاجة حد من المسلمين اشتغل فيها كويس وخدمها كويس ما فيش داعي ان احنا نقعد نقعد
نهدر وقت فيها يعني هي هي عامل زي بس اللي تروح للدكتور آآ ويكتب لها دواء هو نفس المادة الفعالة بس اسم تاني. طب وايه يعني ولا شركة تانية مش فارقة ما خلاص. الحاجة اللي حد المسلمين يتكلم فيها احنا مش هنتكلم فيها. وقالت لو انا مش هنتكلم فيها كتير. بس لا نشير فيها
اشارات هنلمح الماحات هنوجه الاحجام. يعني النهاردة لما نقول ليه الابناء انا مش محتاج اقول للابناء؟ يعني دي المفروض خلصانة. وفضل رعاية الابناء والاهتمام بالابناء وتربية الابناء بلاش ده كله اصلا هي هي فطرة اودعها الله في داخل الانسان
بس انا حابب اتكلم عن نقطتين. ماشي النقطة الاولى فيليه الابناء النقطة الاولى اللي خليني ابدأ بالنقطة الحلوة لان الابناء دول نعمة وعطاء طيب وليه الابناء؟ لانهم فتنة وابتلاء يعني نقطتين كده ممكن ايه يعني النقطة التانية دي ممكن تصدم الناس شوية بس لازم نقف عندها
ليه الابناء؟ لانهم نعمة وعطاء؟ نعمة انعم الله بها علينا اعطانا الله اياه وربنا سبحانه وبحمده في القرآن الكريم آآ امتن علينا بذلك ماشي اه امدكم بما تعلمون امدكم بايه
بامواله وبنيه. خلاص؟ يعني اصلا دي نعم. الامداد بالبنين دي ايه؟ نعمة من الله سبحانه وبحمده. فدي يعني مش مش هنمارس ان ده عطاء ودني دي نعم خلاص فهم طيب بما ان هم نعمة وعطاء
اذا في حساب ما هي دي لازم تبقى حاضرة في حساب كلكم راع وكلكم مسؤول عن رعيته دايما نقول مسؤول من ناحيته المعنى الاول اللي هو ان هو شخص مسئول عنه
يعني هو امام الله طالما ان الله استرعاه رعية لازم يكون على قدر المسئولية. زي مسلا اما تيجي مسلا بنوتة كده على وش الزواج وتقول ايه طب آآ ايه اهم الصفات في اللي انا هتجوزه؟ يكون انسان مسئول
يعني شخص مسئول مش شخص يعني مش مسؤول عن حد وعايش حياته. فدي ده المعنى الاول اللي مسؤول اللي هو من حد عنده المسؤولية خلاص يبقى كل واحد عنده رعية لازم يبقى مسؤول عن الرعية دي
طيب طب ليه يبقى مسؤول عن الرعية؟ لانه مسئول امام الله عنها من السؤال لانه هيجي بين ايدين ربنا يتسأل عنها هيتسأل عنها بالتفاصيل طب مين اللي عنده الرعية يعني؟ مين اللي يبقى عنده الرعية؟ اه الراجل صح؟ كلكم راع اهو راع راع للراجل. لأ
مش الراجل بس النبي صلى الله عليه وسلم بيقول فالرجل راع في اهل بيته ومسؤول عن رعيته والمرأة راعية في بيت زوجها ومسؤولة عن رعيتها المملكة بتاعتك انت الراعي بتاعها
لدرجة توصل ان الموزف الموظف راعي في الايه؟ في الوزيفة اللي هو مؤتمن عليها. والخادم راع في مال سيده ومسئول عن رعيته يعني الموزف ده هيتسأل عن وزيفته هو قام بها ولا ما قامش بها؟ ادها ولا ما ادهاش؟ الطبيب المهندس والمدرس والموزف يعني ده هيتسأل عن الكلام ده انتم تقولوا عليه عندكم بيخدم خدمة خلاص
فهو مسئول ففكرة المسؤولية طبقا لما خولنا الله سبحانه وبحمده اياه فما فيش حد عاري عن المسؤولية ومعلش برضو سامحوني انا بقولها دايما وبأكد عليها كتير جدا جدا جدا ولازم تبقى يعني في امور لابد ان احنا نذكر بها على الدواء
المنطق اللي احنا اصبحنا عايشين به في المجتمع النهاردة لطالما ضيع ابناء من ابناء المسلمين. اللي هو منطق ايه؟ منطق تلقيح المسئوليات والعند في بعض يعني ايه بقى تلقيح المسؤوليات؟ ان الام تقول لك انا ما ليش دعوة
دي مسئولية باباه هو اللي هيتسأل عن كده قدام ربنا. انا ما ليش دعوة بلاش قدام ربنا قدام المجتمع. لا هو مش ما هو اللي هيتسأل الاب يقول لك انا ما لي امهم هي اللي تعمل كده. ده بتاع مامتهم. انا ما ليش دعوة بالقصة دي. المفروض مامته اللي تزاكر له في البيت. انا ما لي انا! انا هاقعد جنبه ازاكر له
انا مش قصتي اصلا منطق تلقيح المسؤوليات وتصور الواحد مننا ان هو لما لقح المسئولية كده انه اصبح سالما عند الله لا انا بقول يعني حتى كنت دايما اضرب مثال بايه
بالواقع بتاعنا يعني انت لو عزرا لو دخلت البيت النهاردة لقيت ابنك آآ سخن جدا وآآ وعمال مسلا عينيه حمرا مريض مريض مرض شديد وجدتيه مريض مرض شديد اتصلت بزوجك الولد تعبان قال لها اه قال لك اه ما انا عارف انه تعبان
فمش المفروض تاخده تروح تكشف له ابحسه الطبيب اصل انا مش فاضي هتقولي لأ ده مسؤوليته سيبه لغاية ما يموت عشان لو مات يبقى هو مسؤوليته عند الناس وعند ربنا
لا ما بتعملش كده الام لو كان المفروض ان الولد ده تاخده امه توديه للطبيب. ودخل ابوه البيت وقال لامه هو انت فين وما وديتيش الولد ليه؟ قالت له معلش اصل انا اتشغلت مع واحدة صاحبتي
كنا رايحين نجيب مش عارف آآ جلابات مش عارف منين كده هيقول لك لأ خليه كده بقى لما يموت ويحصل له حاجة وهي مش عارف ايه عشان ابقى ماسك عليها غلطة. بيعمل كده؟ لا اطلاقا ما حدش يفكر كده خالص
محدش بيفكر كده بلاش المرض فيما اقل من ذلك انتي المفروض دلوقتي زوجك كان يجيب اكل عشان ولادك ياكلوا هو ما جابش معلش يا ولاد انتم تموتوا من الجوع عشان باباكم اتعلم الادب
يعني من من افحش الحاجات اللي شفتها في مجتمع المسلمين ان ان ولادنا يتعاقبوا باخطائنا احنا طب انا زعلانة من جوزي عيالي زنبهم ايه انا زعلان من مراتي العيال ما يتصرفش عليهم ليه
اعملوا في بعض اللي تعملوه بس ولذلك انتم بتتصوروا ان الاطفال ما بياخدوش بالهم من الكلام ده وانهم ما بيعرفوش الكلام ده. لا بيعرفوه وبيفهموه وبياخدوا بالهم منه وبيردوه لما بيكبروا
صحيح يعني المفترض ان هم يعني انا كان فيه اخت كده عندها مشكلة بينها وبين زوجها المهم فكان معها اولادها يعني طلعت زعلانة عند آآ آآ تقولوا عليها غضبانة غضبانة عند آآ عند بيت اهلها يعني
فواحدة طبعا من شياطين الانس قالت لها انت ارمي له العيال عشان ايه يتعلم الادب وما يبقاش عايش حياته طب ارمي له العيال ده اللي هيعرف يطبخ لهم ولا يغسل لهم ولا يكنس لهم وهيبهدلهم وهيمرمطهم وعيالها هيتبهدلوا
فبتتصل بيا انا اسف سامحوني قلتلها انتي لا عندك دم ولا كرامة ولا اصل ولا كاني لك اهل يعني انت تعاقبي جوزك بعيالك يعني ربنا اداكي نعمة تروحي تستعمليها في معاقبة جوزك
باي منطق ولا هو يروح يعاقبها بالعيال انا هاسيبها كده وهرميها العيال ومش هارمي لها مصاريف يعني الانسان بيعاقب بيعاقب طفل بريء ما لوش اي ذنب يقول لك لا اصل الواد ده ابن امه هو منحاز لامه. ما هو طفل ما هو مش عادي ده طبيعي هو منحاز للي شايفه كويس
هو ما بس برضو بيحبك مش ما بيحبكش. المهم يعني ما علينا مش هنتخوض في المسائل دي. بس اللي اقصده اللي اقصده بصورة اساسية فكرة تلقيح المسئوليات وان انا لأ انا مش مسؤول عشان بس نبقى واضحين
لأ ده فقهاء الشافعية ركاء الشافعية بيقول لك ايه؟ يقول لك فان لم يعني الولد المفروض ان من المهام اللي بتقوم بها الاسرة انه اول ما يبلغ السابعة يبدأ يعلم الصلاة
تمام؟ بمهام الاسرة بتبقى عاملة حسابها عليها ومستنياها احنا النهاردة بنبقى مستنيين وقت دخول المدرسة. مستنيين امتى مودي مش عارف دي المفروض لحزات احنا مستنيينها في محطات في عمره كده
اول ما يقترب من السابعة او على قول من قلب التمييز اول ما يبقى مميز احنا مستعدين بنعد عدتنا ونجهز خطتنا لازاي هنعلمه الصلاة حببه في الصلاة واستراتيجيتنا للكلام ده. لان اللي مش بيصلي كويس مش عايش كويس. واللي ما هيصليش كويس مش هيعيش كويس
لان الصلاة صلة الصلاة صلة بالله. هو الفرق ما بين واحد متصل بالله وواحد غير متصل بالله الفرق ما بين واحد عايش مع ربنا وواحد عايش لوحده مش هنحسن لهم احسان زي الصلاة
اعزم احسان يحسنه المرء الى الانسان هو الاحسان اليه في باب الايمان ما فيش احسان احزنهم زي الصلاة. المفروض ان الاسرة اللي عندها الرؤية بقى البنائية مستنية السنة السابعة دي عشان الايه؟ الصلاة. الفقهاء الشافعية يقول لك ايه
يقول لك طب لو ابوه مش موجود ام طب لو امه مش موجودة مش موجودة جدته يعني النهارده مروا اولادكم وفي الرواية التانية علموا اولادكم ده امر ولا مش امر؟
على الوجوب والاستحباب فيه خلاف. يعني فيه ناس بتقول على الوجوب. يعني يأثم من لا يفعل. طب الامر ده متوجه للطفل ولا لولي الطفل فلزلك بقول الطفل مش مكلف يعني حتى لما يجي ابنك يقول لك ايه انا مش مكلف يا ماما تقولي له بس انا مكلف اعلمك الصلاة
يعني هو الطفل مش مكلف بس الولي ايه مكلف يعني انا مكلف حبيبي ان انا اعلمك الصلاة واحببك فيها الشاعر فهنا هذا التكليف يروح لمين يقول لك ما قامش به الاب يروح للام الوجوب ده ينتقل من الاب لمين؟ للام. وينتقل من الام
للجد ينتقل لوليه ليه؟ علشان لا تفوت مصالحه الدينية مصالح مهمة ما تفوتش زي ما بتفوتش مصالحه الدنيوية زي لا تفوت مصالحه البدنية لا تفوت مصالحهم فالشريعة تنقل الوجوب من ايه؟ من واحد لواحد لواحد لواحد. مش تضيع الوجوب
مش تسقطه. واضح؟ زي اللي بيحصل بقى النهاردة تقولي ايه؟ انا ما ليش دعوة. باباه اللي مسئول يبقى سقط عنك الواجب؟ ما سقطش والدته ما عملتش ما سقطش عنك الواجب
الواجب يلزمك لان ده بالعكس ده العلماء بيتكلموا في مسل الامام ابي المعالي جوني في في الغياثي اتكلم عن حاجة اسمها حالة اسمها حالة شغور الزمن عن الامام يعني لو مسلا يعني ايه الحمد لله يمكن انتم مش عايشين المشكلة دي هنا. مسلا بعض البلاد اللي مسلا بلاد علمانية. بلاد ما ما فيهاش دين خالص
الدولة لا تقوم بامر من امور الدين ماشي؟ ما هي ما عندهاش بقى مساجد ولا ما بترعاش المساجد ولا كلام من ده. بيسموها حالة شهور الزمان عن الاناء. يجب يجب على المسلمين ان يجتمعوا ما بينهم
يقوموا بالايه؟ بهذا الفرض انتفاء. ماشي؟ فالواجبات ما بتسقطش وفكرة ان احنا نتصور ان خلاص انا لقحت على فلان لأ لازم ايه لازم بس تبقى واضحة في ازهاننا انها مسؤوليات وانت
اولى عنها امام الله وانت مسؤول عنها امام الله هذه الرعية هي مسئولية النهاردة الواجبات الدينية اللي ما قامش بها الوالد انت مطالبة امي بها. اللي ما قامتش بها الام انت مطالب تقوم بها
هذه واجبات هذه مصالح هي اهم المصالح على الاطلاق بالنسبة للانسان المسلم. بالنسبة للانسان الذي جاء لهذه الحياة اصلا المهم فكلكم راع وكلكم مسؤول عن رعيته. ولذلك بقى النبي صلى الله عليه وسلم يقول ايه؟ قل ايهما راع استرعاه الله رعية يموت حين يموت وهو غاش لهم
الا لم يرح رائحة الجنة يعني ليه؟ لان سبحان الله انت ربنا انعم عليك نعمة واكرمك الاكرام واعطاك شيء وهو غاش له وسبحان الله اللي النبي ما استعملش تعبيره وهو مضيع
استعمل تعبيره وهو ايه؟ هاش لانه لما ضيع لهم مصالحهم كانه رشوا ولذلك النبي صلى الله عليه وسلم يخبر ان ما من امرئ مسلم يلي امر عشرة فما دونه تمام؟ هيلي امر عشرة تحتهم فوقهم المهم عدد من المسلمين
الا اوقفه الله بين يديه يسأله هيسأله عن ايه؟ يعني حضرتك وانا الاستاز احنا هنتسأل عن ايه بين ايدين ربنا في الرعية دي مش مش النبي قال وكلكم مسئول؟ ده بصورة اساسية اللي هو السؤال
ايه اللي هنتسأل عنه اقام فيهم امر الله ام اضاعه ايه امر الله ما وصى الله به مما يخصه اسألهم كده ولزلك احنا لما كنا بنقول مسلا ان انت البيت مملكتك الخاصة
انت امير المؤمنين في البيت صحيح انت الخليفة في البيت جوة بيتك انت كده. انت جوة بيتك كده المفروض يحصل ايه؟ يحصل اقامة الدين وسياسة الدنيا بالدين يحصل اقامة للدين والسياسة للدنيا بالايه؟ بالدين. لازم يحصل جوة البيت
ان يقام الدين فلزلك حتى كت بقوله ومعلش كلام ممكن هتستغربوه لما انا بحط قوانين لبيتي زي طب نوع من الحاجات العجيبة قوي ايه الاب بيحط قوانين ما عنديش حد ما بيتعلمش. كله بيتعلم
صح؟ لو مسلا ولد قال كده بابا انا مش غاوي تعليم مش عايز يتعلم بتقول ما عنديش حد ايه ما بيتعلمش ما عنديش بنات تخرج برة البيت بعد الساعة تسعة ولا عشرة. انتم هنا ما شاء الله العشاء بتأزن على عشرة وكسور. سنة
ما طلعش العيال في مصر بعد العشاء. بس العشاء دي الساعة سبعة يعني. خلاص المهم ايه ما فيش حد يطلع من البيت بتاع الساعة عشرة فيش بنات تطلعوا من بيتها بس قوانين
فين بقى ما فيش حد في بيتي ما بيصليش ما فيش حد في بيتي بيعمل مناكير انا ما بقولش اجبار بحقي لان ده مكان انا برعاه وباصرف عليه وتعبان فيه
مش كمان هشيل فيه زنوب كل واحد حر انت مع نفسك حر ان شاء الله يا سيدي تعمل اللي انت عايز تعمله. بس في بيتي في مملكتي اللي انا ربنا هيسألني عنها
الكلام ده ما يحصلش انا عندي قوانين في بيتي طب ليه بقى؟ ليه؟ احنا حاطين القوانين اللي تخص الدنيا كلها ومش حاطين القوانين اللي تخص الدين وبنيجي نشكي بعد كده ما بيصلوش ليه وما بيعملوش ليه وما بيودوش ليه؟ هم اصلا مش متربيين على القوانين دي ابتداء اصلا من الاول
الولد عارف البنت عارفة لأ لا لأ دلوقتي لازم اروح بسرعة بسرعة. لان انا لو اخرت عن الساعة تسعة ده بابا هيقلب لي الدنيا بس عادي لو ما صليتش مش هيقلب الدنيا
ما عدا هي هي القضية كده. مين بقى؟ هي هي القصة لازم نفهم فكرة المسئولية في ايه؟ اقام فيهم امر الله ام اضاع. مش كلامي اصل انا قلت عشان برضو ايه
ما حدش يقعد يقول لك الجدع المنتحل المتطرف اللي انتم جايبينه ده مش عارف بيعمل لا انا ما باقولش كلام. انا باقول كلام النبي صلى الله عليه وسلم ومش فهم كمان يعني مش فاهم انا فهمته او كلام واضح
ان ده حاضر وده مش غريب ده مش غريب اصلا لان ده الطبيعي ليه؟ لان هو احنا لما ابني ده هيتحط في قبره ولا بنتي هتتحط في قبرها ولا انا هتحط في قبري؟ هتسأل عن ايه
كلت كويس شربت كويس تخنت رفعت فعلا كده ما ابجديا كده من ربك؟ ما دينك؟ من الرجل الذي بعث فيك؟ هو انتم مفتكرين من ربك يعني يعني جاوب قل من ربك؟ هتقول الله؟ انتم
يرن هو السؤال كده يعني مفتكرينه كده ده ده يجيبه طفل في كي جي فراود يعني الطفل اللي في الروضة هيجاوب على الاسئلة دي امال هو الموضوع ايه ربنا في حياتك
محمد في حياتك الاسلام في حياتك بس هو ده السؤال عن كده المساحة اللي كان واخدها ربنا في حياتك ايه المساحة اللي محمد صلى الله عليه وسلم واخدها في حياتك ايه
ولا انتم مفتكرين السؤال اللي هو من ربك؟ ما دينك؟ طب ما دي اي حد يجاوبها عادي يعني هو ليه واحد ليه اللي بيقول ها ها لا ادري هو لا يدري
هو لا يدري ولا يدري يدري بس ليه بيقول لا ادري ان هو بيتسأل هنا لازم يزل يثبت الله الذين امنوا بالقول الثابت في الحياة الدنيا وفي الاخرة ويضل الله الظالمين. حتى ما يعرفش يقول ربي الله
لانه هنا ما بيجاوبش على السؤال اللي هو ايه آآ اختيار بين الاقواس ولا صح وغلط لأ هو بيحكي حاله بيحكي الحالة اللي كان عايش عليها فطبيعي جدا هو ربنا خلقنا ليه
وما خلقت الجن والانس الا ده حتى سبحان الله علماء اللغة يقول لك يقول لك ده ده حتى البناء اللغوي بتاع الجملة ما بيسمحش يعني البناء اللغوي زاته بتاع الجملة يعني مسلا ممكن نقول يعبدون ويفعلوا ويفعلوا ما فيش حاجة تانية خالص خالص
بشكل واضح يعني يعني انت ببساطة كده انت طالعة من بيتك جاية دلوقت. زوجك بيقول لك رايحة فين؟ بتقول له رايحة ايه محاضرة عندي دورة طب في حاجة تاني ؟ بتقولي له والله العزيم ما رايحة الا الدورة
يبقى انت رايحة الدورة ورايحة تجيبي حاجات من السوبر ماركت ورايحة تزوري مرجان انت بتعملي كده ؟ لأ خلاص هو بصورة اساسية انا جاي دلوقتي اعمل ايه انا جاي القي محاضرة
هتلاقوني مسلا كده راكن على جنب كده وقاعد بلعب بلايستيشن على جنب خلاص هو انت جاي لحاجة واحدة انتم هتحاسبوني عليها طبيعي هو ربنا بيقول لك انت جاية الدنيا ليه
ولادك جايين ليه ؟ زوجك جاي ليه ؟ انت زوجتك جاية ليه ؟ مش يعني بداهية. يعني بيقولوا احيانا من المعضلات ايضاح الواضحات وما خلقت الجن والانس الا ليعبدون طبيعي لما هتوقف بين ايديها اتسأل عن اللي انا خلقت له
حاجة بديهية طبيعي ان انا لما هيبقى عندي اي مسؤوليات او اي مهمات او اي اشياء باديرها هابقى مسؤول عن الايه؟ عن المقصد طبيعي مش حاجة غريبة يعني احنا مستغربين ليه
احنا اللي اللي سمحنا لغيرنا انه يسيرنا كيفما يريد المهم يعني فده حاجة بديهية فلما هنتسأل هنتسأل عن ايه؟ انا بتكلم على ان الابناء هم نعمة وعطاء. وبما انهم نعمة وعطاء خلينا نتجاوز القصة دي الخير اللي فيهم والخير اللي
من وراهم كل ده عارفينه نتجاوزها لنقطة مهمة باكد عليها. بما انهم نعمة وعطاء هيبقى فيه ايه؟ سؤال ايه السؤال ده احنا لازم نعدله جواب والسؤال عن ايه اقام فيهم امر الله ام اضاعه
ايوة لو طلعنا بقى لمفهوم تاني غير مفهوم السؤال مفهوم الاستئمام لأ ده هو الموضوع انه مش بس هم نعم النعمة دي كده اتوصفت بانها امانة امانة زي بالضبط كده ما المايك ده انا جاي لحضرتك لو سمحت المايك ده معك امانة شيليه لنا امانة معك
خلاص انت مستأمنة على المايك ده ومتقال لك طب لو سمحتي تبقي تشليه في مكان بعيد عن الاتربة تعملي تودي تخلي بالك تحطي تمام عادي ده الطبيعي فالمفروض ان ابنائنا لازم نفهم ان هم امانة عندنا
والمفهوم ده يمكن اتكلمت عنه انا في المحاضرة بتاع اطفالنا القرآن اكتر من مرة بس باكد عليه ان هم امانة عندنا يعني في النهاية الولد ده مش بتاعي ده بتاع ربنا
وربنا وضعه امانة عندي. البنت دي مش بتاعتي دي البنت دي بتاعة ربنا. وربنا وضعها امانة عندي ضيفة يا عم انت انت عمال تقول كلام غريب والله العزيم ما كلامي برضو مش كلام
احنا احنا هم بالنسبة لنا مش اكتر من كده مش اكتر ان هم امانة الانسان كيف يتعامل مع الامانات ما يكون عنده امانة بها. يعني انا قلت لو سمحت ما تحطيش ده في مكان فيه اتربة ولا مكان يكون قريب من الماء. وجيت حطاه في مكان فيه اتربة ومكان قريب من الماء فافسده
عشان السؤال يعني؟ ولذلك حتى يمكن الامام الغزالي رحمة الله عليه كان يمكن يقول الصبي امانته عند والديه كالجوهرة النفيسة هو كده يعني زي هو امانة ربنا وضعها عند الوالدين
الامانة دي هنسأل عنها زي الامانات فلازم ناخد بالنا من المفهوم ده. ما احنا مستأمنين عليهم ولزلك بقى هم امانة مين اللي استأمننا؟ الله. يبقى هم بتوع ربنا مش بتوعنا
ولزلك اكتر واحدة فهمت اللي قالت اني نذرت لك ما في بطني محررا فتقبل اكتر واحدة فيهم قال فهي دي امانة انت عندك والمفروض الانسان يرعى الامانة دي ويقوم بحقوق الامانة
طيب امانة في ايه يعني يا دكتور امانة على تلات مستويات في امانة الايمان وامانة الوجدان وامانة الابدان يعني الكائن اللي عندي اللي اسمه ابني او اللي اسمها بنتي انا مستأمن مستأمن عليه على تلات مستويات
مستأمن على ايمانه وعلى وجدانه او على الايمان والوجدان والابدان خلاص احنا ما شاء الله او الحمد لله ما بنأسرش في الايه؟ بتاع الابدان ده طب فين الوجدان؟ ده برضو لسه مادي اهو. فين الحالة النفسية للبنت
فين الحالة النفسية للولد فين ان هو يشعر بذاته؟ يشعر ان هو مقدر ان حد بيهتم به ان حد يعني دي يعني لها حديث اخر ويعني لعلي يساعدكم فيها السلسلة بتاعة اصول التعامل مع الاطفال في ضوء السنة النبوية
دي لو تم مراعتها هنقفل الباب بتاع الوجدان ده. يعني ان شاء الله نكون فيه على اكمل حال طيب الايمان بقى امانة الايمان. طب احنا بنعمل ايه في الابدان؟ هم
يعني قولي لي كده ايه الحاجات اللي انت بتعمليها في رعاية امانة الابدان بالنسبة لابنك بتعملوا ايه؟ الولد اتولد اهو النهاردة نزل من بطن حضرتك خلاص. قيصري ولا طبيعي طلع؟ بتعملي في ايه معه
بيت ايه بنضفه لما يتوسخ صح كده وبنوكله عشان يكبر هو بسرعة اساسية احنا بنطهره وبنطوره احنا لا بنعمل كده احنا بننقيه خلاص وبننميه واضح ان احنا بنعمله بنقوم به كده اصلا
ده ده اللي بنعمله على مستوى الابدان. انت بتنضفي ابنك مش عارف ايه لو عرض له شيء من هذه الاشياء وبعدين بتوكليه وتشربيه وتخلي بالك منه وعينك عليه طول الوقت. عينك عليه طول الوقت. عينك عليه طول الوقت
وبعدين بقى انت عندك شوية حاجات مهمة. عندك معايير وقياسات انت ماشية صح ولا غلط بتوزني كل فترة يعني بتوزني بعينك الاول اه لا كويس ان شاء الله الحمد لله وزني بيزيد
بدأت بعينك تحس ان وزنه مش كويس تعملي ايه؟ تروحي تتأكدي ان الميزان في الصيدلية لأ بتروحي بقى لطبيب وتشوفي ايه الحكاية اول ما بتطرأ اي حاجة تهدد بدنه بتعملي ايه
بتجري بسرعة وتحاولي تتصرفي وتاخدي اكشن معلش وانا بقول الكلام ده كله افتكروا الايمان كده افتكروا ان هو اتولد جنين مؤمن كده برضه وكان محتاج لتطهير وتطوير برضه. كان محتاج لتنقية وتنمية
وانه برضو محتاج حد فاهم المعايير وبيعرف يوزن واول ما في حاجة هتهدد سلمت الايمانية او صحته الايمانية زي ما فيه حاجة بتهدد سلامته البدنية او صحته البدنية لازم ناخد اكشن ونتحرك
بسرعة ما فيش وقت وقاعدين مراعيين وبنرقب ومخليين بالنا منه ومتابعين معه وواخدين بالنا من اي ايه لأ دكتور الولد بيعمل حاجة غريبة بيعمل ايه بيقعد مش عارف في ضوافره يعمل كزا كزا كزا كزا كزا ده ممكن يضر صوابعه
ده مش عارف اسنانه ممكن يحصل لها ايه احنا مركزة بشكل كبير جدا ومتصورة ان انت بين ايدين ربنا تتسألي عن الحتة دي طب فين بقى هو سلامته الايمانية وفين صحته الايمانية؟ لأ الولد مش عارفه ما بقاش بيصلي كده
ده مش عارف لما بيبقى في قرآن بحس انه منزعج فمش عارفة كزا دا بقى البنت بقت ماشية مع بنات بقت بتقول لي كلام غريب. بقت مش عارف ايه عادي عادي نستنى لما ايه
خلاص بقى الامر يستفحل خالص ويكبر خالص وتيجي مسلا بقى الاخت ايه تشتكي ده ابني بيقول كلام زي الملحدين وبقى عنده افكار حالية وبقى طب ما انت يعني كل ده زي اللي سايباه مسلا كان عنده سخونة والسخونة قلبت بتشنجات وخلاص اه
داخل في او كوماتو ده يغمى عليه وجاية تقول لي الحقني يا دكتور طب ما الولد دي تلات تيام سخن وتشنج مرة واتنين وتلاتة قدامك انت لسة فاكرة؟ معلش اتحملوني ما هي المعضلات ايضاح الواضحات
دي دي الامانة ده الاستئمان الايمان وخلينا نكون واضحين عند ربنا الضرر اللي يخص الايمان هو ضرر كبير يعني النبي صلى الله عليه وسلم يقول لزوال الدنيا اهون عند الله من دم يراق بغير حق
يقول ان الكعبة الكعبة تنقض احجارها حجر حجر ده اهون عند ربنا من دم يراقب غير ايه؟ حق. وربنا شرع القصاص شرع القصاص العين بالعين والسن بالسن والاذن الجروح قصاص
ليه ليه تعظيما لامانة الابدان تعظيما لقضية ايذاء الابدان طب ماذا عن عن ايذاء الايمان فدي الابدان اللي هي اقل بحجمها عند ربنا اومال الايمان بقى يتم ايذاء الانسان ايمانيا
انا قصرت قصرت قصرت انا كنت حتى سبحان الله باقول لهم يعني يمكن الفرق يعني احنا بالنسبة لنا مسلا في الطب اه دايما لما حد يقول لك انا اروح اتعالج في المانيا. اروح اتعالج عليك في فرنسا. هتعالج مش عارف في بلجيكا
ايه الفرق يعني بين الغرب وبين الشرق احترام امانة الابدان. بيحترموا الامانة وبيحترم البدن اللي قدامكم ده فبيشوف ان هو ليه الست مش عارف آآ تولد تتألم؟ ما ممكن تولد بدون الم بشكل امن سيف
هو ليه مش يعني بس نوع من احترام امانة الايه البدن ده وكنت بقول يا ريتنا نحترم امانة الايمان زي ما هم بيحترموا امانة الابدان احنا مطالبين نحترم الاتنين بس بقول امانة الايمان
هو برضو الايمان كده خاطر توفري لابنك اكل مناسب. يعني مثلا بعض الامهات آآ في المرحلة اللي يبدأ الولد ياكل فيها مع الرضاعة فتقول لي اعمل له ايه؟ اقول لها انت مسلا عندك خمس اصناف بس. الخمس اصناف هو كزا وكزا وكزا وكزا وكزا. وتروحي تعملي كزا درجة حرارة معينة. يعني ممكن تقعد
قدر له الحاجة اللي هياكلها دي تحضرها له مسلا في نص ساعة او ساعة الا ربع وبعد ما تحضرها لي اكل معلقتين بس وترميها وتدفع فلوس وتعمل وتودي عشان تغزيه يعني سبحان الله. وممكن الواد اصلا يكون بياخد لبن صناعي
فممكن تكون بتصرف عليه في الشهر ميزانية تقدر مسلا بتلات تلاف درهم مسلا يعني في انواع معينة بيبقى لها اعتبارات الولد ده بقى لما يكبر كده يوصل خمس سنين وممكن مسلا تجيب له فقيه يعلمه
ويقول لها انا هاخد الف درهم. تقول له اتقوا الله يا اخي ما عندكوش دم ولا دين. ايه فين مش المفروض انتم يعني مش لوجه الله ومش لوجه الله ما ليش دعوة به هو بقى المفروض يعمل ايه انا ما تبصش على دي. بس ببص عليه انا نفس الانسان اللي دفعت عشان خاطر ايه
عشان خاطر الغزاء غزاء الابدان بتاعه تلات تلاف درهم في الوقت اللي احتاج فيه الغزاء الايمان الف درهم دخلت به وانا مسؤول عن الاتنين ده لو افترضت جدلا ان الحركة دي تبقى كويسة يعني ولا هتفيده ايمانيا
ماشي بل ما هو ابعد من ذلك. وبرضو قلت في اول كلامي عشان ما حدش يفهمني غلط. بل ما هو ابعد من ذلك. هو نفس الطفل ده لو هيروح مكان مسلا
بيتعلم في دينه هيتدفع له مسلا آآ الفين درهم في الشهر الفين درهم في الشهر. الفين رقم ضخم اهو هو نفس الولد ده هو في في سكون بيدفع تلات تلاف درهم في الشهر
برضو عادي بس دي تتدفع ودي تبقى ميت درهم تقيلة اوي صعب اوي ما هي امانة احنا محتاجين يتعمل لها رصيد والله حتى مش لازم الرصيد ده يكون لفقيه بتجيبيه من برة. ولا لشيخ حضرتك بتجيبه يعلم ابنك. لو انت رصدت بس مكافآت
وجوائز ورحلات وكلام من ده. في ميزانيته كده. قلت مسلا محمد ده له في الشهر عندي الف درهم الالف دول منهم خمسمية رايحين هوديه مدرسة كزا وخمسمية درهم دي لايمانه
ارصد له جوايز محترمة على الصلاة هيعمل له مش عارف هاخده في مرة واروح آآ انا وهو رحلة كده نتغدى مع بعض وبعدين اخليه يزور مكان معين عشان ظلوا معنى ايماني معين
يعني ايه؟ رصدت الخمسميت درهم دي الايه؟ لايمانه. اقسم بالله هيطلع قريب من الصحابة اصل هو لو هم ما هيبقوش صالحين ما كناش امرنا نصلحهم واضح؟ يعني برضو احنا عندنا بقى
في مسألة الابناء وتربيتهم وكلام من ده ودي مفاهيم لازم هنتحرر منها. عندنا اصلا مفهوم انا اسف منيل بنيلة. مفهوم ارجائي مفهوم زي بتاع الجابرية بالزبط مفهوم جذري اللي هو ايه؟ بص يا دكتور
اللي ربنا يريد يهديه يهديه. واللي ما اللي مهتدي ده مهتدي من نفسه وكأننا بنقول يا رب ايه هو موضوع انك بتؤمرنا باصلاحهم وتزكيتهم وكلام من ده يعني كده احنا
مش عايزين نتكلم. بس كده كده اللي انت بتحب تهديه بتهديه. واللي ما بتحبش تهديه ما بتهدهش ولزلك المهتدي بنحاول نزود هدايته واللي مش مهتدي اهو بقى احنا ما ما لناش دعوة هو كده نصيبه كده
وده المفهوم الجبري في مصر غير صحيح بالمرة غير صحيح بالمرة يعني ربنا ما هيأمر بشيء ويوصي به ويحض عليه وينهى عن عكسه. ويرتب الثواب على فعله ويرتب العقاب على تركه
ويجعل الانبياء توصي به. والاية تنزل به. وهو في الاخر اللي هيبقى كويس كويس واللي مش كويس كويس. طبعا بقى مع مفهوم يعني زي ما قلنا بقى ايه هنا سهل قوي الشيطان يساعدنا على استدعاء ايه طب ما هو ابن سيدنا نوح كان كافر
ومراد سيدنا لوط وبقى عادي يعني ولزلك يعني قلنا مرارا وتكرارا ليه ليه بنستجلب الاستثناء مش القاعدة يعني بنتعلل بالاستثناء مش القاعدة طب ولاد سيدنا ابراهيم كانوا كفار طب ابن سيدنا زكريا؟ طب طب ولاد سيدنا يعقوب
يعقوب حت اخطأوا ابو وحتى ده كان خطأ وحيد في ايه في حياتهم ما كانوا صالحين في الجملة اصلا تمام؟ خطأ منه حملتهم عليه الغاية ويقال ان سيدنا يعقوب ملام فيه
المهم الشاهد يعني ان هو دلوقتي ليه بناخد الاستثناء ونسيب الايه؟ القاعدة طب الاستثناء مذكور ليه لما ناخدش به؟ مذكور تسلية لمن استفرغ وسعه ربنا بيسليه اللي خد بالاسباب وعمل اللي عليه ربنا بايه؟ بيسليه. انت خلاص عملت اللي عليك. ولزلك لما كانت واحدة تقول لي ايه؟ هو مش ابن سيدنا نوح كان كافر اقول لها لما
مع ابنك زي اللي عمله سيدنا نوح يبقى لك انك تحتجي بالقصة دي صحيح لما انا اعمل مع مراتي اللي عمله سيدنا لوط مع مراته يبقى لي احتج بقى بقصة ان هي ايه معاد يا عم وارد انها ما تبقاش صالحة
ذكرت تلك القصص تسلية تسلية للناس اللي هم استفرغوا وسعهم وعملوا اللي عليهم ما قصروش في حاجة طيب معلش هي نقطة ذات شجون او نقطة قد تكون موجعة وهي مسألة
ان الابناء هم عطاء آآ او نعمة وعطاء بس رغم ان هم نعمة وعطاء لازم ندرك فكرة السؤال وان السؤال ده آآ هيكون في اقام فيهم امر الله او اضاعه
وده ترتب عليه ان احنا ناخد بالنا من من الامانة. ان هم امانة وهما امانة على مستوى الايمان زي ما هم امانة على مستوى الوجدان والابدان وان عند الله امانة الايمان اهم من امانات الابدان
ان اصلا انما خلقوا لذلك انما اتينا الى الدنيا لاجل ذلك المسألة والله من الخطورة بمكان لان يستنزف فيها اوقات وجهود وافكار واموال تحتاج الى ترشيد عشان تكون في الاتجاه الصحيح
معلشي يعني دليل واضح جدا على ان احنا لو اردنا ان احنا نعمل حاجة بنعملها النهاردة في الاسر آآ هقول عندي الاسر المصرية او الاسر المغاربية نسبة الاطفال اللي بيتعلموا
وبيوصلوا او بيتعلموا يتعلموا القراءة والكتابة بيروحوا مدارس بينتزموا في مدارس لغاية الاخر نسبتهم كم في المية مش اقل من تسعين في المية صح يعني المجتمع حط ما بين عينيه الاباء والامهات حطوا ما بين عنيهم يعني مش ده اكتر من كده يعني انا اعرف واحدة ام واحد صاحبي
عندها ما شاء الله اربع اولاد فهي قالت الولاد دول كلهم هيخشوا حاجات طبية فبقى عندها طبيبين بشريين عندها صيدلانية تقريبا وعندها واحد اسنان كده حاطط في دماغي ان هم يطلعوا كده طلعوا كده
لدرجة ان اذكر ان صديقي ده لما كنا بنروح نمتحن اقول له يا فلان مش احنا اللي بنمتحن ده امك اللي بتمتحن متوترة كأنها هي اللي ايه ومركزة وده بقت عارفة معنا المناهج وشبه حفزاها
مركزة معه بشكل غير عادي وحاطة في دماغها تطلعهم كده طلعتهم كده والعجيبة ان الاربعة ما كانش فيهم الا واحدة بس اللي غاوية عليه والتلاتة التانيين مش غاويين تعليم اصلا
يعني صاحبي ده يا ربي طلع عينها. مش غاوي تعليم اصلا خالص وطلعته طبيب احنا في مصر الطب ده ياخد تمانية وتسعين في المية تسعة وتسعين في المية يعني معدل عالي جدا اعلى معدل اصلا يعني
طلعته كده نبص على الواقع بتاعنا اني اعلم ابني احنا كآباء وامهات نجحنا في ان احنا نعمل ايه نعلمهم كلنا نجحنا في ان احنا نعلمه. صح طيب فكرة بقى ان هم يكونوا صالحين بلاش يكونوا بيصلوا
بس نسبة نجاحنا فيها كمجتمع ايه موجعة موجعة ده دليل على ان احنا ما تزعلوش مني تحملوا لفظتي بس. كدابين لما بنقول لربنا احنا مش عارفين ده احنا نجحنا ان نخليهم يعملوا حاجات هما ايه
ما بيحبوهاش ومش غاوينها وفيها ضغط. انا حتى انا بقول يعني كحد مهتم بالاطفال او مختص فيما يخصهم. والله الاطفال بتتعالج العيال بتتعزب في الابتدائية وفي الروضة وفي الكلام من ده بيطلع من البيت الساعة سبعة الصبح يروح يلا اعمل واجباتك ونام وقم
ده بيشتغل اكتر من ابوه وامه اه والله متعزبين وهو لسه في سنة اولى ابتدائي ولا لسه في الروضة في المرحلة التانية بس حطينا في دماغنا ان هو ايه يتكلم الفرنسية بيتكلم الفرنسية وما بيتكلمش عربي اصلا
اللي احنا حطينا في دماغنا ان احنا نعمله واهتمينا به عملناه انما احنا ما حطيناش في دماغنا الامر ده كفاية واهتمينا به كفاية ما ابقاش شاغلنا بشكل واضح. الولد كفاية بس ان الولد فاهم انه لو ما راحش المدرسة يوه في حاجات كتيرة اوي بقى هتحصل
فهو بياخدها من قاصرها وبيروح المدرسة عارف ان ما لوش مكان في البيت ده طالما ما بيتعلمش صح بس هو عادي عارف انه يبقى له مكان في البيت ده وهو ما بيصليش
وبيعمل مناكير للصبح عادي خالص احنا اللي عملنا كده مش هنضحك على نفسنا. واحنا ما كناش مطالبين باكتر من ايه؟ من ان احنا نحط قواعدنا ونلتزم بها. واللي يهتدي يهتدي واللي ما يهتديش ما ايه
ما يهتديش بس عشان ما حدش يقول لي طب ما هو ممكن ما يهتديش. برضو ما لناش دعوة احنا ما كناش مطالبين من ان اكتر من ان ربنا يرى ما فوق سبع سماوات ان احنا الامانة دي شغلتنا
وان احنا اجتهدنا ان احنا نعمل اللي عليه ولزلك ما عنديش مشكلة بقى والله امن ما امنش اهتدى ما اهتداش صلى ما صلاش انا مش ايه انا مش محاسب طالما عملت اللي علي
انا كنت مهتم بالموضوع كفاية يعني معلش كل الكلام اللي انا بقوله لكم ده طب ما دي سؤالات هنسألها بين يدي الله هو انا حد يقدر يقول لي النهاردة معلش يا دكتور انت بتبالغ
لا على فكرة انا مهتم بصلاة ابني اكتر من الكلام اللي انت بتقوله ده كله. وراصد له اموال واوقات وجهود وافكار وبجيب له حد عشان خاطر يعلمه الصلاة ويحببه في
صلاة والله لو بيعمل كده ممتاز وساعتها وساعتها ان شاء الله يكون له عذر بين يدي الله ولذلك انا بقول ليه الابناء اولا لان هما نعمة وعطاء ونعمة وعطاء يعني في سؤال
والسؤال ده ان اقام فيهم امر الله ان اضاع وهم امانة وامانة الايمان اهم من امانة الوجدان والابدان طيب النقطة التانية اللي عايز اتكلم عنها عن ليه الابناء عشان هم فتنة وابتلاء
لو اتفهمت النقطة اللي عدت هتتفهم النقطة اللي جاية يعني ايه فتنة يعني حاجة وحشة قصدك ابتلاء يعني هم بلوى يعني. لأ الابتلاء مش البلوى او البلية الفتنة هي الاختبار
فشيء مطلق الاختبار والابتلاء هو ايه؟ اختبار يعني الذي خلق الموت والحياة ليبلوكم يعني يجيب لكم بلاء فيعني بايه اختبركم خلاص؟ تضعكم في اختبارات فالفتنة هو اختبار. البلاء اختبار بس الفتنة ده بقى اختبار يعني ايه مواصفاته؟ له شوية مواصفات كده. عشان بس يبقى ايه يعني تبقى واضحة عندنا
ايه بقى مواصفات الفتنة اول حاجة اول صفة في الفتنة الضبابية الضبابية يعني ايه الضبابية يعني الامور مش باينة اوي مش واضحة جامد ليه ايه اللي مخلي فيه ضبابية دي السمة التانية
لان الموضوع مرتبط بالهوى مرتبط بالهوا طيب اوضح بالمثال واحد النهارده هو شغال مسلا بيعلم كتاب الله لاطفال المسلمين وزروفه الحمد لله كويسة معقولة يعني الناحية الاقتصادية ماشية عنده هو بيعمل في في الصباح في وبيخلص عمله فعنده مسلا
ما فيش يوم السبت والاحد يومين الاجازة بتوعه بيعلم فيهم الاطفال القرآن. بين العشائين كده منتزم برضو في تعليم القرآن المهم فجا له شغلانة بين العشائين. عمل تاني اضافي العمل ده هيبقى فيه هيوفر له مسلا خمس تلاف درهم على اخر الشهر
تمام هو بيحب الفلوس ما حدش هيكره الفلوس. اه يعني مش هيكره ان هو يكون عنده مال يعني فدلوقتي اتعرض عليه العمل ده بس العمل ده يتطلب انه هيسيب تعليم القرآن اللي بيقوم به
اللي هو كان بيعمله محتسبا لله وهو مش محتاجه ضرورة اللي هو يعني ما يعني لأ الحمد لله اموره يعني وزيفته الصباحية الحمد لله حياته نوعا ما مستقرة تمام فبروح ما روحش
اوافق ما وافقش ده هنا اختبار ايه بقى اللي خلى الموضوع ده بابي ؟ يعني انا وانا بحكي القصة في الاول تقولوا ايه ؟ ما يروحش طبعا صح؟ بس انتم لو في الموقف
هتفكروا وتسألوا وتترددوا ليه لان هنا في حاجة هتطلع الهوا اللي هو حبه للمال ده هيجي طالع يعمل غبش في الرؤية يخليه مش شايف الامور صح اتغبش ازاي يعني؟ يعمل ايه يعني؟ الغبش ده
يطلع له شوية شبهات وتأويلات. ازاي؟ نعمل مال الصالح للرجل الصالح وبعدين انت ممكن تعمل حاجة حلوة انت ممكن الخمس تلاف دول انت تاخد منهم تلات تلاف والفين منهم تديهم لفقيه يقوم بدورك مكانه
وبعدين حتى لو ما عملتش كده يعني مش الدين مش كله بس آآ تحفيظ قرآن. انت ممكن تعمل حاجة تانية وبعدين برضو يا اخي هو انت مش مسؤول عن عيالك دول؟ وبعدين انت ليه ناسي الزمن؟ ما انت بكرة وبعده آآ ابنك ده هيخش الباك وهيبقى بعدها
مش عارف رايح ايه وبنتك دي هتحتاج تتجوز ومش عارف وايه وكفى بالمرء اثما ان يضيع من يعول شفتوا الشيخ اللي بيطلع ده؟ عارفينه ده؟ ما حاضر معنا على طول الشيخ ده الشيخ لما ايه؟ لما الشيطان يلبس ثوب الشيخ ويقعد ايه
آآ ويقعد يعظنا كده وينصحنا. تمام ايه اللي خلى الموضوع حصل كده؟ ان هو البصيرة عنده او القوة العلمية ضعيفة البصيرة او القوة العلمية ضعيفة فالشيطان عزف على الوتر ده
فقام طلع شوية تأويلات وشوية شبهات جت عاملة ايه في الاختبار؟ خلته ايه ؟ ضبابي فما بقاش شايف الامور صح. مش قادر ياخد قرار حاسم طيب اذا الحل كان فين
في امره الاول انه يحيد الهوى ينحي الهوى جانبا لما يحكم في في المسألة يقول ايه الهدى؟ ايه الارض لله طب انت عايز ايه؟ ما لكش دعوة انا عايز ايه
الارض لله يبقى اول نقطة كان انه يحيد الايه يحيد الهوى جانبا. تمام؟ النقطة التانية يتعلم يزود رصيده من القوة العلمية البصيرة فما يعرفش الشيطان يضحك عليه ولا يغرر به
ولا يضعه في هذا المشهد ولذلك كانوا يقولوا ايه؟ يقولوا الفتنة اذا اقبلت عرفها كل عالم فاذا ادبرت عرفها كل احد خلاص بقى بتبقى وقعت بانت يعني زهرت زي كنت باشبه الامر دايما بايه
النهاردة في واحد جاي من بعيد خلاص؟ وانا واقف انا وواحد صديقي وليكن اسمه اي اسامة مسلا خلاص الشخص اللي جاي من بعيد ده اسامة نفسيا بيني وبينه حاجات يعني بيغار منه
شايف ان هو بقى عايش حياته وبتاع ومتدلع ده ابن ناس اغنيا يا عم ومش عارف ايه واحنا اللي بنكح تراب وتعبانين تمام فدي جوة صدره وفي نفس الوقت هو مش طبيب
خدتوا بالكم من المعلومتين دول؟ المعلومة الاولى ان في شيء في نفسه كده حيال الشخص اللي جاي ده في لم الغيرة ويقول لك دي الناس اللي عايشين حياتهم دول بقى اللي بيركبوا عربيات مش عارف
وطالعين مش عارف ايه واحنا طالعينا في المواصلات كده يعني. فوقف في الشارع وجاي الشخص ده من بعيد يبقى هو فيه حاجة في نفسه ماشي وفي نفس الوقت هو عنده ايه
هو مش طبيعي وانا واقف جنبه فجاي الشخص دايما بعيد فيقول شف تخن ازاي وشه احمر وورد وبتاع ناس عايشين يا عم احنا اللي طالع عينا ده كان لسه من من انا شايفه من اربع خمس شهور كان كده
كان رفيع جدا دلوقتي ما شاء الله شف تخن ومش عارف ايه! ما هو طبعا هو بيمشي زينا! ما هو بيركب عربيات هو بيقعد ياكل زينا الاكل اللي هو مش عارف بيعمل ايه ده بياكل اكل مش عارف يعمل فيه ايه
فانا ببص له كده اقول له يا اخي اتق الله ده الكورتيزون مبهدله ان انا لا عندي حيدت اللي عنده فبابص للامر بتجرد وفي نفس الوقت عندي من البصيرة الطبية
اللي خلاني افهم ان التخن ده او السمن ده مش صحة ده مرض هو هو هو هو الكورتيزون لما حد بيمشي عليه فترة طويلة بيعمل شوية تغيرات في شكله منهم حاجات بتحصل في وشه وفعلا يبدو لدرجة ان وشه يقولوا عليه مون في
وجه القمر يقولوا على وشه كده وشه بيدور وبيتخن وبيعمل وبيده شكله يبدو جميلة. تمام؟ يعني هو شكله يبدو ان هو عنده صحة بس مش عنده صحة خالص فهو رآه ايه؟ سمنا وصحة وانا رأيته مرضا
عشان العاملين دول المهم الشاعر اللي عايز اقوله ايه فعايز اقوله النهاردة ان الفتنة هي ابتلاء ضباب. تمام كده طيب فرصة الرسوب فيه كبيرة ولا قليلة فرصة الصدود في الفتنة ما هو اختبار كبيرة ولا قليلة
كبيرة جدا. طب ليه لارتباطه بالهوى ماشي وضعف بصيرة الشخص فيما يتعلق به وبناء عليه زي بالضبط واحد كده نزره ضعيف شوية وشايف حد جاي من بعيد. مين ده؟ والله ما عارف ده محمد ولا احمد ده ممكن ما يكونش عارف هو راجل ولا امرأة اصلا
لما يبدأ يلبس النضارة يشوف الدنيا بشكل ايه؟ اوضح هو بص ده راجل بس مش عارف مين بالزبط لما يقرب سنه اول ما اقرب شوية اه هو ده كزا فلان
واضح؟ فالشاهد ان ده معنى الفتنة. خلاص؟ معنى الفتنة طيب كده خلاص انت بتقول لي بقى الولاد فتنة ازاي الولاد فتنة يعني يعني هم اختبار فرصة رسوبنا فيه كبيرة عشان مرتبط بالهوى وعندنا ضعف بصير
ما تزعلوش مني هو انت النهاردة زي ما قعدت تجهزي نفسك ان جاي لك ولد تروحي تشتري له اللبس والحفاضات والسرير بتاع الاطفال جهزتي نفسك ان انت قعدتي تتبعي الوحي. وتقولي يا رب ايه خطتي في بناء
الشخص ده ما حصلش فما اصبحش عندك بصيرة فيما يخص ارتباطه بالهوى. ده هو ركب جوانا الميليوم اصلا فاحنا لولا ان مركب جوانا الميل لهم كنا رميناهم من الشبابيك هو حد يتحمل اللي بيعملوه العيال ده اصلا الا ان ربنا اودع في قلب الوالد والوالدة من الرحمة
اه ومن العطف على الطفل ده اللي بيخليه يتحمل الكلام ده كله هو ده هي دي النقطة الاساسية. يعني ما هي يعني هي فاحنا كده كده بنملهم وبنحبهم وبننحاز لهم وبنتألم لالامهم وبنتوجع لوجعهم لدرجة احيانا
تخلينا نؤذيهم يعني رحمتنا بيهم تخلينا نؤذيهم البنت مصرة انها مش عارف تلبس اللبس الفلاني وانت عارفة ان اللبس ده ما ينفعش ما يليقش عارفة انه حرام تلبسه اصلا بيقطع تعيط ويا ماما وانا مش عارف ايه فخلاص تليني وتجيبه لها
فالوالد يلين ويجيب الولد اللي هو عايزه يا عم انت عمال تقول لي فتنة ومش فتنة مش عارف عمال تقول كلام غريب! والله ما كلام ده كلام ربنا ربنا بيقول واعلموا
واعلموا يعني الكلام ده مش هتعرفوه لأ تيقنوا فيه يعني الكلام ده اعمله بمقتضاه. يعني ما تنسهوش ابدا اثبتوا عليه. واعلموا انما اموالكم ولادكم فتنة فدي بقى كده ايه يعني يمكن الاية اللي فيها مسلا عدو دي مرتبطة بسياق ما بس دي الاية المطلقة
بقية الانفال واعلموا انما اموالكم واولادكم فتنة رغم ان في الاصل الاولاد منا لزلك كنا دايما بنقول تلات كلمات المنة والمحنة المنة والفتنة والمحنة ان هو الشيء اصلا منا بس ممكن المنة دي
تمام؟ تبقى فتنة ولما تبقى فتنة والعبد يرسب فيها تبقى محنة هي في الاصل منا بس العبد لو وبما انها منة فممكن تبقى فتنة لان في من المنن اللي مش فتنة
يعني منن المنن الدينية مش فتنة اغلب المنن اللي فيها فتن المنن الايه؟ الدنيوية من الدنيوية فتنة فالمنن الدينية مش فتنة لان الناس اصلا لا بتتسابق عليها ولا بتجري عليها ولا
لا لا لا معلش سواني يا دكتور طب ما احنا في شيوخ وفي فقهاء ولا مش عارف ايه بيجروا على الدنيا. ومش بيجروا على الدين بيجروا على الدنيا انما مسلا بيتسابقوا مين النهاردة اللي هيبكي من خشية الله اكتر؟ مين النهاردة اللي هيتدبر اكتر ولا مين اللي هيخشع اكتر؟ لأ دي حاجات بينها وبين بعض
مين اللي هيتعلم مسلا في فقه المالكية اكتر من التاني لأ يعني مش ده هو مين اللي هيحاول يرفع رتبته عند ربنا عشان يبقى اعلم؟ لأه. ده هو لما بيعمل الكلام ده بيعمله عشان المترتب عليه
المترتب عليه من الدنيا فهو بينافس على الدنيا اللي جاية وراه بينافسش على الدين نفسه ان هو نفسه هو مش محل منافسة اصلا ما فهموش محل فتنة انما الدنيا محل فتنة. كل ما يخص الدنيا محل فتنة
فمن من المنة الى الفتنة الى المحنة فلما يحس يبقى محنة بقى يقع الانسان في المحنة. هنا بقى ييجي بعد الفتنة دي الامتحان الكبير. محنة بقى. يمتحن الانسان ولذلك اصلا
هو الاية اللي فيها واعلموا انما اموالكم واولادكم فتنة وان الله عنده اجر عظيم. باية الانفال رقم تمانية وعشرين بعدها مباشرة في الاية رقم تسعة وعشرين لو الانسان فزع من هزا الكلام
وخاف وقلق منه بعدها مباشرة الحل في الاية رقم تسعة وعشرين لربنا سبحانه وبحمده بيقول فيها ايه بيقول فيها يا ايها الذين امنوا ان تتقوا الله يجعل لكم فرقانا ويكفر عنكم سيئاتكم ويغفر لكم والله ذو الفضل العظيم
الحل اهو امتى يجيلي الفرقان الفرقان لو انا اصلا دي كانت ميت والله يا رب انا اكتر حاجة شاغلاني تقواك انا مش شاغلني اي حاجة. الارض لك هو اللي هاممني
ان يجعل العبد بينه وبين ما يغضب الله وقاية تمام يرزقه الله الفرقان الذي يفرق به بين الحق والصواب بين الخطأ والصواب. والحق والباطل ويكفر عنه سيئاته ويغفر له. تكفير بيبقى للسيئات اللي هي الصغائر. والغفران بيبقى للكبائر
والله ذو الفضل العظيم محل موجود يبقى النقطة اللي حابب اؤكد عليها مش عايز استفيض فيها كتير ان هم الاولاد امة فتنة وابتلاء فتنة وابتلاء فهمنا يعني ايه فتنة وهنتكلم اننا هنزكر بعض النصوص الاخرى في مسألة الفتنة دي ومعالم الفتنة والى اين قد تصل الفتنة؟ طيب بس هنكتفي بالقدر ده ان شاء الله
المحاضرة الاولى